കടുത്ത നിയന്ത്രണങ്ങള്ക്കിടയില് ഗീലാനിക്ക് യാത്രാമൊഴി ശ്രീനഗര്: ബുധനാഴ്ച രാത്രി അന്തരിച്ച ജമ്മുകശ്മീരിലെ മുതിര്ന്ന വിഘടനവാദി നേതാവ് സയ്യിദ് അലി ഷാ ഗീലാനിക്ക് കടുത്ത നിയന്ത്രണങ്ങള്ക്കിടയില് നിശ്ശബ്ദ യാത്രാമൊഴി. സംസ്കാര ചടങ്ങിന് ജനങ്ങളെത്തുന്നത് തടയാന് അധികൃതര് പൂര്ണ വാര്ത്തവിനിമയ നിയന്ത്രണമേര്പ്പെടുത്തിയിരുന്നു. വ്യാഴാഴ്ച പുലര്ച്ചെ പൊലീസ് ബലം പ്രയോഗിച്ച് മൃതദേഹം ഏറ്റെടുത്ത് മറവു ചെയ്യുകയായിരുന്നെന്ന് കുടുംബം ആരോപിച്ചു.മക്കളേയും ഭാര്യയേയും ബലംപ്രയോഗിച്ച് മാറ്റിയതിനാല് ദോറു സോപോറില് നിന്നുള്ള ബന്ധു റാശിദ് ഷാക്ക് മാത്രമാണ് സംസ്കാര ചടങ്ങില് സംബന്ധിക്കാനായതെന്ന് അടുത്ത ബന്ധു പറഞ്ഞു. ഗീലാനിയുടെ അഭിലാഷമനുസരിച്ച് 12 കിലോമീറ്റര് അകലെയുള്ള ശ്രീനഗറിലെ ശഹീദെ ഈദ്ഗാഹ് ശ്മശാനത്തില് മറവു ചെയ്യാനാണ് കുടുംബം ആഗ്രഹിച്ചിരുന്നതെന്ന് മകന് നഈം പറഞ്ഞു. കുടുംബത്തിെന്റ ആരോപണം പൊലീസ് നിഷേധിച്ചു. സാഹചര്യം വഷളാകാന് സാധ്യതയുണ്ടെന്ന ആശങ്കയെ തുടര്ന്ന് മൃതദേഹം വീട്ടില് നിന്ന് ഖബര്സ്ഥാനിലെത്തിക്കാന് പൊലീസ് കുടുംബത്തെ സഹായിക്കുകയായിരുന്നുവെന്ന് കശ്മീര് പൊലീസ് ഐ.ജി പറഞ്ഞു. ഇന്റലിജന്സ് റിപ്പോര്ട്ടിെന്റ അടിസ്ഥാനത്തില് പുലര്ച്ചെ മറവ് ചെയ്യാന് കുടുംബത്തോട് അധികൃതര് ആവശ്യപ്പെടുകയായിരുന്നു. മൃതദേഹം അധികൃതര് തന്നെ എടുത്ത് തൊട്ടടുത്തുള്ള പള്ളി ഖബര്സ്ഥാനില് കനത്ത പൊലീസ് സുരക്ഷയില് മതാചാര പ്രകാരം മറവു ചെയ്യുകയായിരുന്നെന്നും പൊലീസ് കൂട്ടിച്ചേര്ത്തു. മരണ വിവരം പ്രചരിച്ചതോടെ താഴ്വരയില് ഇന്റര്നെറ്റ്, ഫോണ് ബന്ധം വിഛേദിച്ചു. ഗീലാനിയുടെ ഹൈദര് പോറയിലെ വീട്ടിലേക്ക് ജനം ഒഴുകുന്നത് തടയാന് എല്ലാ പ്രദേശങ്ങളിലും ബാരിക്കേഡ് ഉപയോഗിച്ച് ഗതാഗതം തടഞ്ഞു. ശ്രീനഗറില് ചില ഏറ്റുമുട്ടലുകള് നടന്നതായി റിപ്പോര്ട്ടുണ്ട്. അസുഖ ബാധയെ തുടര്ന്ന് ദീര്ഘകാലമായി പൊതുരംഗത്ത് പ്രത്യക്ഷപ്പെടാതിരുന്ന വിഘടനവാദി നേതാവായ 92കാരനായ ഗീലാനി ബുധനാഴ്ച രാത്രി 10.30നാണ് അന്തരിച്ചത്. തഹ്രീകെ ഹുര്റിയത്ത് അധ്യക്ഷനായിരുന്ന അദ്ദേഹം, കഴിഞ്ഞ വര്ഷമാണ് സംഘടനയില്നിന്ന് രാജി പ്രഖ്യാപിച്ചത്. 2008 മുതല് വീട്ടുതടങ്കലിലാണ്. ദീര്ഘകാലം ഓള് പാര്ട്ടി ഹുര്റിയത്ത് കോണ്ഫറന്സിെന്റ ചെയര്മാനായിരുന്നു. 1929 സെപ്റ്റംബര് 29ന് ഉത്തര കശ്മീരിലെ ബന്ദിപോറയിലായിരുന്നു ജനനം. കശ്മീരിലെ വിഘടനവാദപ്രവര്ത്തനങ്ങളുടെ മുന്നിരയിലുണ്ടായിരുന്ന ഗീലാനി നേരേത്ത ജമ്മുകശ്മീര് ജമാഅത്തെ ഇസ്ലാമി അംഗമായിരുന്നു. തീവ്ര നിലപാടുകളുടെ പേരില് പിന്നീട് ജമാഅത്തെ ഇസ്ലാമിയില്നിന്ന് പുറത്തായി. തുടര്ന്ന് തഹ്രീകെ ഹുര്റിയത്ത് ജമ്മുകശ്മീര് രൂപവത്കരിച്ചു. ശൈഖ് അബ്ദുല്ലക്കു ശേഷം കശ്മീരിലെ ഏറ്റവും ജനപിന്തുണയുള്ള നേതാവായിരുന്നു ഗീലാനി. സോപോര് നിയോജക മണ്ഡലത്തില്നിന്ന് 1972, 1977, 1987 വര്ഷങ്ങളില് ജമ്മു കശ്മീര് നിയമസഭയിലേക്ക് തെരഞ്ഞെടുക്കപ്പെട്ടിട്ടുണ്ട്. സോപോറില്നിന്ന് സ്കൂള് വിദ്യാഭ്യാസം നേടിയ അദ്ദേഹം പഞ്ചാബ്, കശ്മീര് സര്വകലാശാലകളില് ഉപരിപഠനം പൂര്ത്തിയാക്കി. ലാഹോറിലെ ഓറിയന്റല് കോളജിലായിരുന്നു ബിരുദപഠനം. 1949ല് അധ്യാപകനായി ഒൗദ്യോഗിക ജീവിതം. സോപോര്, ശ്രീനഗര് എന്നിവിടങ്ങളില് ജോലി ചെയ്തു. 1959ല് സര്ക്കാര് ജോലി രാജിവെച്ച് കശ്മീര് ജനതയുടെ വിമോചനസമരത്തിനിറങ്ങി. ജീവിതത്തിെന്റ വലിയ ഭാഗം രാജ്യത്തിെന്റ വിവിധ ജയിലുകളിലും വീട്ടുതടങ്കലിലുമായി ശിക്ഷ അനുഭവിച്ചു. 2010ല് അരുന്ധതി റോയിക്കൊപ്പം രാജ്യേദ്രാഹക്കുറ്റത്തിന് ശിക്ഷിക്കപ്പെട്ടു. 40ലധികം പുസ്തകങ്ങള് രചിച്ചിട്ടുണ്ട്. 1968ല് ആദ്യ ഭാര്യ മരിച്ച ശേഷം വീണ്ടും വിവാഹിതനായി. രണ്ട് ഭാര്യമാരിലായി എട്ടു മക്കളുണ്ട്.